Aquest article tracta sobre l'espasa llegendària. Si cerqueu la pel·lícula, vegeu Excàlibur (pel·lícula).
Excàlibur és el nom més acceptat de l'espasa llegendària del rei Artús, a la qual se li han donat certes propietats extraordinàries al llarg de moltes versions del mite i de diverses històries i narracions.
Originalment va ser anomenada amb altres noms com: Caliburn, en els escrits de Geoffrey de Monmouth; i Caledfwlch, en antigues narracions gal·leses com Culhwch and Olwen. Aquesta última paraula deriva del gaèlic antic caladbolg, que significa 'espasa centellejant'.
A partir de les narracions de ficció basades en el mític personatge del rei Artús, l'espasa Excàlibur té diverses històries associades.
L'obtenció d'Excàlibur[modifica | modifica el codi]
Hi ha diverses històries de com Artús va aconseguir l'espasa mítica. Geoffrey de Monmouth només diu que va ser forjada a Avalon, sense donar-ne més detalls. Al Cicle de la Vulgata, s'explica que Artús rep l'espasa d'una nimfa anomenada la Dama del Llac, mentre que ha arribat fins als nostres dies una altra història, més estesa però que d'acord amb els primers escrits era l'original, on s'explica que Artús va aconseguir l'Excàlibur traient-la d'una pedra, i que l'espasa va ser forjada per Merlí.
La desaparició d'Excàlibur[modifica | modifica el c